
การวิเคราะห์คณะที่เหมาะสมและลักษณะการเรียนรู้ที่เหมาะสม ผ่านแบบทดสอบบุคลิกภาพ MBTI ระบบ LINE Chatbot สำหรับนักเรียนโรงเรียนวิทยาศาสตร์จุฬาภรณราชวิทยาลัย เลย เพื่อแนะแนวการศึกษาต่อ
ชนมล นิ่มเนตร1, สุริวิภา แสนโยธา2 , อภิสรา สถิตย์ชน1

1 โรงเรียนวิทยาศาสตร์จุฬาภรณราชวิทยาลัย เลย, ตำบลธาตุ, อำเภอเชียงคาน, จังหวัดเลย 42110, ประเทศไทย
*E-mail: Chanamon05642@pcshsloei.ac.th

บทคัดย่อ
โครงงานคณิตศาสตร์นี้มีวัตถุประสงค์เพื่อ (1) พัฒนาระบบ LINE Chatbot สำหรับวิเคราะห์บุคลิกภาพ MBTI และแนะนำคณะที่เหมาะสม (2) ออกแบบและพัฒนาการทดสอบบุคลิกภาพตามแนวคิด MBTI ผ่านระบบอัตโนมัติ และ (3) ประเมินความพึงพอใจของผู้ใช้งาน กลุ่มตัวอย่างคือนักเรียนโรงเรียนวิทยาศาสตร์จุฬาภรณราชวิทยาลัย เลย จำนวน 257 คน ซึ่งคำนวณตามสูตรของ Yamane เครื่องมือที่ใช้ประกอบด้วยโปรแกรมพัฒนา LINE Chatbot (LINE Developer และ Google Apps Script) และแบบทดสอบบุคลิกภาพ 25 ข้อ วิธีดำเนินการเน้นการใช้ตรรกศาสตร์เชิงประพจน์ (Propositional Logic) โดยใช้ตัวเชื่อม "และ" (∧) และประพจน์เงื่อนไข "ถ้า...แล้ว..." (→) ในการสรุปผลมิติบุคลิกภาพ 4 ด้าน เพื่อระบุประเภทบุคลิกภาพ 16 แบบ ผลการดำเนินงานพบว่าระบบสามารถประมวลผลได้อย่างแม่นยำและรวดเร็วผ่าน Rich Content ระดับความพึงพอใจในภาพรวมอยู่ในระดับดีมาก ( = 4.36, S.D. = 0.88) โดยด้านความสะดวกในการใช้งานมีคะแนนสูงสุด ( = 4.50, S.D. = 0.75) 

